Skupna tura- gibanje v gorah pozimi- Ledinski vrh

Letošnja zimska pohodna skupna tura se je zgodila 15. decembra. Ob 6.00 smo odšli izpred odseka v kar precejšnjem številu, ki se je precej razlikovalo od tistega s seznama prijavljenih. Število osebkov se je vztrajno povečevalo tudi po prihodu na Jezersko in če bi še malo počakali, bi se verjetno sčasoma zbral celoten odsek.

Kot je v zadnjih letih in predvsem za zadnje zime že značilno, nas je tudi tokrat skrbelo kam sploh peljati tečajnike, da bo tura res zimska in ne prikaz posledic globalnega segrevanja. Izbran cilj je postal Ledinski vrh nad Jezerskim.Skrb se je izkazala za precej neupravičeno, saj smo imeli že na začetku težave s snegom. Že skoraj pregovorno poledeneli klanec pod Ancljevo kmetijo je poskrbel za zastoj in boj voznikov s snegom, ledom in verigami. Pri tem bi pripomnil, da bi mogoče lahko v predavanju o opremi alpinista omenili tudi snežne verige za njegovo vozilo, saj so zadnja leta ceste do izhodišč praktično edina priložnost za vožnjo z njimi in se jih zato ljudje v vsakdanji rabi ne poslužujejo in jih posledično tudi ne posedujejo.

Nepričakovano debela snežna odeja(beseda odeja mogoče navidezno namiguje na to, da nam je bilo toplo, kar pa je zmotno() nas je razveseljevala tudi skozi dan. Pri Anclju smo z dovoljenjem(Hvala!!!) pustili nepregledno množico avtomobilov, se ponovno prešteli(število udeležencev je ponovno naraslo) in krenili zimi naproti.
Po straniščnemu postanku pri spodnji postaji žičnice je sledil prvi teoretični del, kjer je Mrak pokazal testiranje žoln pred odhodom. Nato smo nadaljevali po gazi naprej. Ker se je lepo narejena gaz vila proti Sinjemu slapu, smo tja nehote zavili tudi mi. Ko je bila zmota opažena in smer popravljena se je začelo najbolj značilno dogajanje za to turo. Gaženje prvega in navijanje ostalih. No, uspeli smo preriti grapico in pobočje do pod Žrela, kjer je Mrak v svojem drugem valu prikazovanja znanja povedal nekaj o uporabi cepina in derez. Praktičnega preizkusa ni imelo smisla izvajati, saj je bil sneg povsem mehek in nepredelan. Po tem ko smo skozi Žrelo rili debelo uro, smo se pri koči na Ledinah odločili za spremembo cilja. Po počitku smo se spustili skozi Žrelo, kjer so si nekateri tečajniki za boljši občutek nataknili dereze in tako vsaj sprobali stvar. Pod Žrelom smo še trenirali iskanje žoln, Matiček je organiziral žolnarjenje tudi za pripravnike in alpiniste, rezultat pa je bil povsem pričakovan. Treba je trenirat, če ne nima smisla, da jih sploh nosimo s seboj.
Sledil je sestop, vroča čokolada s smetano ob jezeru, analiza ture in vožnja domov ob naletavanju snežink. Ob preštevanju pri avtomobilih je število udeležencev ponovno naraslo in pozitivna bilanca nas je navdala z upanjem, da nismo nikogar pozabili.
Torej, tokratna tura je postregla z veliko novega snega, posledičnim gaženjem in manevri, katerih se ne bi sramovali niti na potapljaških tečajih. Tečajniki niso uspeli vaditi hoje z derezami in ustavljanja s cepinom, kar naj se jim prikaže in zvadi ob prvi naslednji priložnosti. Kaj pa vem, mogoče pa le še bo kdaj zima!

Turo sva vodila Jaka Rovan(organizator) in Tadej Mrak(predavatelj)

Prisotni na turi(evidentirani():

Tečajniki:
1. Marko Turk

2. Maja Tex

3. Miloš Mokotar

4. Manca Kenig

5. Janja Šušteršič

6. Borut Meke

7. Mateja Nolimal

8. Peter Praznik

9. Miha Kolarič

10. Katarina Beer

11. Neža Trdina

12. Simon Rakovec

13. Špela Krušec

14. Luka Oblak

15. Jana Vojvoda

16. Lea Lampret

17. Boštjan Kovač

18. Mateja Založnik

Ostali:

1. Janez Toni
2. Marko Gorišek
3. Jaka Rovan
4. Tadeja Rozman

5. Mojca Balant 

6. Nina Bernard

7. Tadej Mrak

8. Velesa Mrak

9. Matic Standeker

10. Maja Grgič

11. Marjeta Novak

12. Rok Perme

13. Žiga Gorišek
14. Tomaž Kaluža

Skupaj: 32 udeležencev ture

Poročilo napisal: Jaka Rovan

